Sol-Tech onthul nuwe handelsmerk - Solidariteit Boufonds
Tuis › Artikels › Sol-Tech onthul nuwe handelsmerk
Paul van Deventer, besturende direkteur van Sol-Tech, kyk met trots terug na die welslae van die afgelope tien jaar. “Ons grootste suksesstorie is sekerlik die ongelooflike prestasies wat ons oudstudente in hul werkplek bereik. Bykans 95% van ons gekwalifiseerde studente het werk!
“Ons het egter nog groot drome en het gevoel dat die tyd reg is om die beeld van Sol-Tech te vernuwe sodat dit by die nuwe hoofstuk kan inpas wat hierdie opleidingsinstelling nou begin – om nuwe horisonne te verken, maar veranker in die bestaande uitnemendheid en gehalte-onderrig waarvoor Sol-Tech bekend is.
“Dit wat Sol-Tech werklik uniek maak, is die gehalte van ons opleiding en die sukses wat met die plasing van studente vir indiensopleiding behaal word. Ons sal aanhou bou aan die reputasie van Sol-Tech deur waarde te skep met die strewe na uitnemendheid deur die uitsonderlike gehalte van ons opleiding, wêreldklasgereedskap en passievolle personeel, terwyl ons steeds ons studente as individue behandel,” verduidelik Van Deventer.
“Hoewel ons baie lief was vir die mannetjie op ons vorige handelmerk, was dit tyd dat ons logo en handelsmerke moes vernuwe om saam met ons die volgende dekade in te gaan.”
Sol-Tech teiken jongmense met ’n aanleg vir tegnologie en ’n passie vir beroepsgerigte werk, wat die behoefte het om by te dra tot die skepping van ’n omgewing wat optimaal funksioneer. Eenvoudig gestel: Sol-Tech lewer uitnemende, afgeronde individue deur middel van gehalte-onderrig. Ons wou daarom ook hierdie kenmerke in ons handelsmerk laat deurskemer.”
Diamant as samebindende simbool
Benewens die feit dat die diamant of diamantvorm ’n sentrale element in al die bestaande handelsmerke van die Solidariteit Beweging is (en dus ook in die handelsmerk van die Sol-Tech toegepas word), het die diamant groot simboliese waarde:
Die woord diamant kom van die Griekse woord adámas wat “onbreekbaar”, “onvernietigbaar”, “behoorlik”, “gepas” of “volledig” beteken.
Suid-Afrika is bekend vir die land wat die wêreld se grootste diamante lewer. Met die vakbond Solidariteit se wortels wat deur die geskiedenis (en vandag steeds) in die mynbedryf lê, het dit soveel meer sin om die diamant in die oorkoepelende handelsmerk in te sluit.
Diamante in hul ruwe, oorspronklike vorm is nie so aanskoulik nie, maar deur dit met vernuf te slyp, sny en vorm, word dit in ’n hoogs verhandelbare kommoditeit omskep.
Sy hardheid maak dit egter ideaal vir gebruik in industriële toerusting soos bore en slypmasjiene waarsonder die industrie nie kan klaarkom nie
Laastens vergestalt die diamantvorm ook die pylvorm wat rigting aandui – die pad vorentoe.
Die “S” word uit drie diamante gevorm en verteenwoordig die sterkte, sukses, skerpheid en stukrag waaruit Sol-Tech se selfwaarde stewig stam.
Die seskantige sluitmoer simboliseer strukture en stelsels uit die staal-en elektriese industrie waar studente verder sal studeer en werk.
Uitnemende, afgeronde individue deur gehalte-onderrig
Eiewaarde • Selfverwesenliking • Selfvertroue • Selfstandigheid • Nuttigheid
Emosionele behoefte (vir student)
Volgehoue bydrae tot die samelewing • Erkenning • Geborgenheid • Sosiale status • Roeping
Funksionele voordeel (ambagslui)
Spesialisvaardighede • Werksetiek • Bydrae tot ekonomie
Indiensneembaar • Selfstandige en gebalanseerde werker • Ekonomiese selfstandigheid Ondersteuningsnetwerk
Passievolle personeel • Moderne, gehaltetoerusting en -fasiliteite • Toegewyde studente Geakkrediteerde, omvattende kursusse met internasionale aanvraag
Christelike waardes • Moedertaalonderrig • Gemeenskapsfokus